Heb. 12:2 ...die oog vestig op Jesus.
Legkaart bou is ontspannend. Dis lekker om saam te bou, te soek, stukkie vir stukkie. Soek die hoeke eerste dan die kante. Maar dit kan lol want deesdae is daar selfs rondes op die mark. Soms gaan dit gou, dan weer soek en kopkrap.
Kyk na jou eie lewe, daar waar jy geplant is, jou huis, jou werk, jou gemeenskap en kerk. Dalk is daar baie blou, net soos ons eie Karoouispansel, geel, soos die geel margrietjies, oral gestrooi.
Dalk is daar swart en grys strepe – kan die ‘n doel dien? Maar ek en jy is maar ‘n baie klein stukkie wat iewers pas – en soms wegraak. Elke stukkie verskil, en tog pas dit eindelik. Die hoeksteen wat verwerp was is nou jou hoeksteen. Sy prentjie skuil in Kor. 13
Mag jou legkaart kleurvolle, warm kleure hê. Sou die donker kleure jou onderkry, gaan stap in die veld en vind weer jou verlore stukkie.
Posted by Prince Albert Friend at 7:04 PM 0 comments
Posted by Prince Albert Friend at 7:02 PM 0 comments
Posted by Prince Albert Friend at 7:01 PM 0 comments
Posted by Prince Albert Friend at 7:00 PM 0 comments
Posted by Prince Albert Friend at 6:58 PM 0 comments
Posted by Prince Albert Friend at 6:56 PM 0 comments
Op Woensdag, 23 September, het Huis Kweekvallei hul jaarlikse Basaar gehou. Dit was op die dag dat die skole gesluit het vir die September vakansie. So is verseker dat so veel moontlik mense die Basaar kon bywoon.
‘n Gees van gemoedelikheid het geheers en al die vrolike gesigte het getuig daarvan. Danksy Prince Albert en die omliggende buurdorpe wat so mildelik bygedrae het, het die tafels gekreun onder pannekoek, basaarpoeding, brood, beskuit, koek, kerrie en rys, braaivleis en vele ander lekkernye. Soos altyd was daar ook naaldwerk-en ‘n “wit olifant” tafel.
Huis Kweekvallei en inwoners wil vir almal wat bygedra het om ‘n sukses te maak van die dag, BAIE dankie sê. ‘n Baie welkome bedrag van R23 000 is ingesamel, wat baie nuttig aangewend sal word.
Posted by Prince Albert Friend at 6:55 PM 0 comments
Op Dinsdag, 13 Oktober, het ons ons jaarlikse Beaufort-Wes streek Streeksvergadering gehad. Dié jaar was dit Prince Albert se beurt om die gasheer-dorp te wees.
Personeel van Hoofkantoor in Kaapstad (Sentrale Naslaan en Publikasie), Streeksbiblioteek in Beaufort-Wes, die assistent-direkteur van George en biblioteek-personeel van al die biblioteke in die Beaufort-Wes Streek het die vergadering bygewoon.
Sake rakende biblioteekwerk is deur die 25 teenwoordiges bespreek.
Ná ‘n baie geslaagde, leersame vergade-ring is die dag afgesluit met ‘n uithaler drie-gang ete by Miller’s restaurant.
Posted by Prince Albert Friend at 6:50 PM 0 comments
BADISA Prince Albert het onlangs `n BADISA Fietstoergroep plaaslik ontvang. Die groep verteenwoordig `n gemeente in die voorstede van Kaapstad en het kom uitvind wat ons op Prince Albert doen, en voortspruitend daaruit, benodig om `n beter diens aan ons gemeenskappe van Prince Albert, Klaarstroom en Prince Albertweg te lewer. Hulle is baie begeesterd met die straatspeelgroepies wat deur BADISA begin is en ons het reeds speel- en opvoedkundige toerusting van hulle vir hierdie doeleindes ontvang.
BADISA se speelgroepies het reeds in Muisvoëlstraat begin. Met 32 kindertjies wat reeds die groepie bywoon, moet die groepie nou verdeel word. BADISA het ten doel om `n speelgroepie in elke straat te vestig, waar nodig. Ons kinders se vroeë kinderontwikkeling is prioriteit. Dit maak ons kindertjies meer skoolgereed, wat weer tot `n kleiner uitvalsyfer ten opsigte van skoolbywoning aanleiding gee. Ons wil graag al ons kinders sien skoolgaan en hul skoolloopbane voltooi. Die persone wat die speelgroepies by hul huise aanbied sal binnekort weeklikse opleiding ontvang in die moets en moenies van vroeë kinderontwikkeling.
Enige persoon wat belangstel om by hierdie speelgroepies betrokke te raak, word genooi om me Melissa Strydom by tel 023 5411388 te skakel.
Baie dankie vir elke vrywilliger en donateur wat by BADISA se werk betrokke is!
Posted by Prince Albert Friend at 6:42 PM 0 comments